- देवशयनी एकादशी तिथि 3023 मे मंगलदिन, 29 जून 2023 के अछि।
 देवशयनी एकादशी वर्ष के सबसं महत्वपूर्ण एकादशी में सं एक अछि। अखाढ़ शुक्ल पक्ष के एकादशी के देवशयनी एकादशी कहल जाइत अछि। पुराण मे उल्लेख अछि जे देवशयनी एकादशी के दिन भगवान विष्णु चाइर मास धरि पाताल लोक मे राजा बली के एतए योगनिद्रा मे निवास करैत छथिन आ कातिक मास के शुक्ल पक्ष के एकादशी के प्रस्थान करैत छथिन। अहि कारण एकरा देवशयनी एकादशी कहल जाइत अछि। अहिके शयनी एकादशी, महा एकादशी, प्रतिमा एकादशी, पद्मा एकादशी, देवशयनी एकादशी, देवपद एकादशी, आषाढ़ी एकादशी आ टोली एकादशी, प्रबोधनी एकादशी सेहो कहल जाइत अछि। अखाढ़ मास सं कार्तिक मास धरि के समय के चातुर्मास्य कहल जाइत अछि। अहि चाइर महीना मे भगवान क्षीर सागर के अनन्त शैया पर शयन करै छथिन। अहि चाइर मास मे बियाह आदि शुभ काज नै कैल जाइत अछि।
 इ व्रत पुरुख आ स्त्री दुनू के करबाक चाहि। पूरा दिन व्रत क के सायंकाल में भगवान नारायाण और मां लक्ष्मी केर मूर्ति स्थापित करी। पीयर पुष्प, धुप और दीपक सं पूजा आ आरती करी। शुद्ध मिष्ठान के भोग लगाबी आ विष्णु सहस्रनाम के पाठ करी।
 सतयुग मे मांधाता नगर मे एकटा चक्रवर्ती सम्राट राज्य करैत छलैथ। एक बेरा हुनक राज्य मे तीन वर्ष तक सूखाड़ पड़ी गेल। प्रजा मे हाहाकार मैच गेल। राजा के दरबार मे सबटा प्रजाजन पहुंचल आ दुहाई लगेलक। राजा ईश्वर सं प्रार्थना करय लगलैथ जे केतौ हमरा सं खराब काज त नै भ गेल। अपन दुखक हल तकवाक लेल राजा जंगल मे अंगिरा ऋषि के आश्रम मे पहुंलैथ। अंगिरा ऋषि राजा सं एबाक कारण पूछलनि। राजा करबद्ध भ के ऋषि सं प्रार्थना केलैथ जे "हे ऋषिवर हम सब प्रकार सं धर्म के पालन केलौं हं फेरो हमरा राज्य मे तीन वर्ष सं सूखाड़ पड़ल अछि"। आब प्रजा के सब्रक बांध टूइट गेल अछि आ ओकरा सब के दुःख हमरा देखल नै जा रहल अछि। कृपा क अहि विपत्ति सं बाहर निकलबाक कुनो मार्ग देखाबु। तहन ऋषि कहलनि जे राजन अखाढ़ मास के शुक्ल पक्ष के एकादशी के व्रत क के भगवान विष्णु केर प्रसन्न करु। हुनकर कृपा सं वर्षा अवश्य होयत।
 राजा राजधानी लौट एलाह आ अखाढ़ मास के शुक्ल पक्ष मे आबय बला एकादशी के व्रत केलैथ। व्रत के प्रभाव सं राज्य मे मूसलाधार वर्षा भेल आ चारु दिस खुशिक लहर छाय गेल।
 भागलपुर जिला के अंतर्गत कहलगांव प्रखंड के ओरियप पंचायत अंतर्गत उत्तरवाहिनी गंगा नदी कात श्मशान घाट सं सटल बट पर्वत पर अवस्थित प्राचीन बटेश्वर नाथ महादेव मंदिर ( Baba Bateshwar Nath Mahadev Kahalgaon, Bhagalpur ) सदियों सं लाखों लोगक लेल आस्था आ तंत्र साधना के केंद्र रहल अछि। मुनिवर बशिष्ठ द्वारा आराधित आपरूपी महादेव बटेश्वर केर बशिष्ठेश्वर नाथ महादेव सेहो कहल जाइत छनि। सोमवारी के अहि स्थल पर भक्त द्वारा जलाभिषेक, रुद्राभिषेक आ गंगा महाआरती के दौर चलैत अछि।
 इ स्थान भागलपुर जिला मे कहलगांव रेलवे स्टेशन सं करीब 9 किलोमीटर दूरी पर स्थित अछि। एतय जेबाक लेल दुपहिया आ चाइर पहिया वाहन के प्रयोग कैल जा सकैत अछि। ओतय आटो आ आन साधन सं सेहो एतय पहुंचल जा सकैत अछि।
 - साल 2023 मे निर्जला एकादशी व्रत 31 मई, 2023, बुधदिन के अछि।
 ॐ यज्ञोपवीतं परमं पवित्रं प्रजापतेर्यत्सहजं पुरस्तात्।
 आयुष्यमग्रयं प्रतिमुञ्च शुभ्रं यज्ञोपवीतं बलमस्तु तेजः। ।
 ॐ यज्ञोपवीतमसि यज्ञस्य त्वोपवीतेनोपनह्यामि।
 ॐ एतावद्दिनपर्यन्तं ब्रह्म त्वं धारितं मया। जीर्णत्वात्तवत्परित्यागो गच्छ सूत्र यथासुखम । ।
 जानकारी : संसार मे दु प्रकारके मैथिल (ब्राह्मण) होइत अछि। एकटा छन्दोग आ दोसर, वाजसनेयी। अतः अहि नाम सं दु टा जनेऊ मंत्र सेहो अछि। हमर जानकारी मे छांदोग्य मंत्र बला जनेउ मे 3 परवल आ वाजस्नेयी मे 5 परवल होइत अछि। केतौ केतौ परवल भिन्न भ सकैत अछि।
 ई विशिष्ट एक सूत्रके तीनबेर लपेटीकए तीन तानी बना "वाजसनेयी ब्राह्मण" पाँचटा गाँठ तथा "छन्दोग ब्राह्मण" के द्वारा तीन गाँठ देल जाइत अछि जकरा प्रवर (परवल) कहल जाईछ।
 मिथिला में वाजसनेयी ब्राह्मण आ छन्दोग ब्राह्मणक अपन अपन विशेष गौरव गाथा छन्हि। शास्त्रानुसार वेदक जे ॠचाक निर्माण पाँच व्यक्ति मिला कए कएलन्हि, ओ सब वाजसनेयी ब्राह्मण भेलाह आ जे ॠचाक निर्माण तीन व्यक्ति मिल कए कएलन्हि, ओ लोकनि छन्दोग ब्राह्मण छथि।
 मधुबनी : मिथिलाक केंद्र बिन्दु रहबाक कारण सौराठ के धरती पवित्र मानल जाइत अछि। जनक वंश के राजा के सेहो अहि ग्राम सं सम्बद्ध रहबाक जनश्रुति प्रचलित अछि।
 प्राचीन अछि शिवलिंग : मधुबनी जिला मुख्यालय सं लगभग सात किलोमीटर पश्चिमोत्तर दिशा मे मधुबनी - पोखरौनी रोड पर मैथिल ब्राह्मण के वैवाहिक सभास्थल विश्व प्रसिद्ध सौराठ सभा गाछी सं एक किलोमीटर उत्तर एकटा खरंजा सड़क कात मध्य गाँव मे प्रसिद्ध सोमनाथ महादेव केर मंदिर अवस्थित अछि ( Somnath Mahadev Saurath Madhubani ) । जे अपन प्राचीनता आ विशिष्टताक कारण सदियों सं विख्यात अछि। ईशान कोण मे किछ दूर हैट के श्मशान भूमि अछि। दु टा पवित्र नदि के बीच अवस्थित मैथिल ब्राह्मण के सभागाछी आ प्राचीन सोमनाथ महादेव मंदिर रहबाक कारण अहि गामक ख्याति और बेसी बैढ़ गेल अछि। मंदिर छोट अछि । पुरना देवालय ध्वस्त भ चुकल अछि। प्राचीन मंदिर के स्थान पर मंदिर के पुनर्निर्माण ग्रामीणक सहयोग सं भेल अछि।
 लोक आस्था : इ मंदिर कहिया बनल एकर कुनो प्रमाण नै अछि। 'सौराष्ट्रे सोमनाथं च' के आधार पर विद्वान लोग अहिके सौराष्ट्र के शिवलिंग बुझय छथि। जे मुसलमानी आक्रमण के समय गुप्तरूप सं पुजारि द्वारा देवता के भ्रष्ट होबाक भय सं एतय आनल गेल। अहि स्थान पर घनगर जंगल रहब आ दुनू दिस पवित्र नदी के बीच सुरक्षा के दृष्टि सं एतय स्थापित कैल गेल। गुजरात सं सुदूर इ स्थान सुरक्षित जैन के शिव केर सचल साकेतिक मूर्ति के एतय स्थापित कैल गेनाइ व्यावहारिक सेहो लागय अछि। यैह कारण अहि क्षेत्र के सौराष्ट्र कहल जाय लागल और शिव सोमनाथ केर रूप मे प्रसिद्ध भेलथि। कोना पहुंचब : एतय जेबाक लेल मधुबनी मुख्यालय सं बस आ आन बाहन द्वारा अहाँ एतय पहुंच सकै छिं।
 कोना पहुंचब : एतय जेबाक लेल मधुबनी मुख्यालय सं बस आ आन बाहन द्वारा अहाँ एतय पहुंच सकै छिं।
 सन्तप्त धूलि अछि उड़ा रहल।
 ई अग्निवृष्टि!
 ई अग्निवृष्टि!
 सेहो अशान्त बाजथि हरि! हरि! !
 जेठक दुपहरि!
 की करति बेचारी!
 परिबोध कोना क' करति तकर?
 पुनि दूधक हएत कोना सम्भव?
 नहि पनिपिआइयो पाबि सकति!
 अछि बाजि रहल छलसँ नोरक,
कर जोरि कहलः
छट-पट करैत अछि जान लैत।
 क्यो अछि नहि ?
 एहन अलच्छीकें क' देत कात?
 मालिक!
 ककरा कहबै?
 भगवान! आह!
 गै छौक न डर?
 कुलमे लगाएब की हमहिं दाग?
 ई ओना जाएत?
 छोटका लोकौक एते ठेसी?
 भुटकुनबाबू उठलाह गरजिः
मखना! मखना!
 नारिक चरित्रा तों की बुझबें?
 जीवने बितौलहुँ ऐ सबमे।
 शिशु संगहिं बुचनिक मुक्त सृष्टि!
 ओ घसल अठन्नी बाजि उठलः
के शरण?
 घसल जनिकर अदृष्टि!
 गोनू झा केर चालाकी सँ सब गाँव बला जरैय छल मुदा मुंह पर हुनकर 'प्रशंसक' बनल रहैत छल। मुदा गोनू झा के छट्ठी बुद्धि के सन्देह छल जे ई लोगक प्रेम में किछ झूठ फेटल ऐछ। गोनू बहुते दिन सं गाँव-घरक लोग के अनमोल प्रेमक परीक्षा लेबाक पिलान बना रहल छलैथ। अगर गप्प अग्वे गाँव बला के रहितै त गोनू झा अपन जोगार टेक्नोलोजी सं ओकरा तुरत फिट क देतै। मुदा हुनका त अपन घरक लोगक बात में सेहो मिलाबटक महक आबैत छल। से गोनू सोचलैथ जे किया न सबक एके संगे 'कॉमन टेस्ट एग्जाम' ल लेल जाय।
 बहुते सोच-विचार क झा जी एक दिन भोरे में उठबे नै केलैथ। सूरुज चढि गेल छप्पर पर मुदा गोनू झा बिछौना नै छडलैथ। तहन ओझाइन के कनि अंदेशा भेलनि। गेलनि जगाबय त ई की. . . . गे दैय्या. . . . रे बाप रे बाप. . . ! ! ! झा जी के मुंह सं त गोज-पोटा निकलल छल आ बेचारे बिछौना सं नीचा एगो कोना में खसल छलैथ। ओझाइन त लगलनी कलेजा पीट के ओतय कानय। बेटा सेहो माँ क आवाज़ सुनि क बाबू क कमरा में आयल। ओतय के नजारा देख क हुनको कलेजा सेहो दहैल गेल। ओहो लागल फफक-फफक क कानय।
 एमहर ओझाइन कलेजा पर दुहत्थी माइर-माइर क चिग्घार रहल छली,. . . . ओमहर बेटा कहैत जा रहल छल जे हमर सब किछ कियो ल लिए बस हमरा बाबूजी के लौटा दिए। ई महा दुखद खबर सुन के गोनू झा सं हुनका मरणोपरांत अपन खर्चा पर गंगा भेजबाक वादा करय बला मुखिया जी सेहो पहुँच गेला। गोदान के भरोसा देबय बला सरपंच बाबू सेहो। लागल दुन्नु झा जी के बेटा के समझाबय। "आ. . हा. . . हा. . . ! बड़ परतापी आदमी छलथि। पूरा जवार में हुनो जोर नै। आब विध क यैह विधान छलैय। "
ओमहर जिनगी भरी झा जी के चिलमची रहल अकलू हजाम औरत महाल में ज्ञान बाँटि रहल छल। 'करनी देखब मरनी बेला ! ' देखलियै गोनू झा जँहिना उमिर भरी सब के बुरबक बनाबैत रहला ओहिना चट-पट में अपन प्राण सेहो चली गेलनि। सबटा भोग बांकिये रैह गेलनि। ' सरपंच बाबू ओझाइन के दिलासा देलक, 'झा जी बहुते धर्मात्मा आदमी छलैथ। सीधे सर्ग गेल हेता। आब हुनका पाछु रोला-पीटला के कुनो काज नै ऐछ। किछ रुपैय्या पैसा रखने छी त गौदान करा दियौ। बैकुंठ भेटतैक। '
ओमहर मुखिया जी हुनकर बेटा क बाजल, जल्दी करु बौआ, घर में लाश ज्यादे देर धैर नै रखबाक चाहि। ऊपर सं मौसम सेहो खराब छैक। प्रभुआ आ सीताराम क तोरा गाछी में भेज देलियै गाछ काटए। जल्दी सं ल के चल। फेर दू आदमी सं पकैड़ के झा जी क घर सं बाहर निकालए लागल। मुदा गोनू झा कद काठी के जतेक नमहर छलैथ हुनकर घरक दरवाजा ओतबी छोटा छल। अपन जिनगी में त झा जी झुइक क निकैल जाइत छलैथ। मुदा एखन लोग बाहर क'ए नै पा रहल छल। तहने मोहन बाबू करैक क बजला, रौ सुरजा बढई के बजा। दरवाजा काइट देतैय।
 सुरुज तुरते औजार-पाती ल'के हाज़िर सेहो भ गेल तखने झा जी के बेटा बाजी पड़ल, 'रुकु यौ सुरुज भाई ! बाबू जी त आब रहला नै। ओ बड़ शौख सं ई दरवाजा बनवेने छलैथ। एकरा काटला सं हुनकर आत्मा के सेहो तकलीफ हेतैन। आब त ओ दिवंगत भ गेलैथ। शरीर त हुनकर रहलैन नै। से हुनकर पैरे क बीच सं काइट क छोटा क दियौ। फेर आराम सं निकैल जेतए। '
हूँ क के सुरुज बढई जहने झा जी के ठेहुन पर आरी भिरेलक कि गोनू झा फटाक सं उइठ के बैस गेला. . . . आ बजला रुक! अखन हम मरल नै छी। ओ त हम तोरा सब लोगक परीक्षा ल रहल छलियौ जे मुंहे पर खाली अपन मरला के बादो। आब त सरपंच बाबू, मुखिया जी, अकलुआ हजाम, सूरज बढ़ई आ हुनकर अपन बेटा. . . सब के मुंह बसिया जिलेबी जंका लटैक गेल। आखिर सब के कलई जे खुइल गेल छलौ। गोनू झा त नकली मइर के असली जी गेला मुदा तहने सं ई कहावात बैन गेल "गोनू झा मरलथि ! सौंसे गाम जंचलथि! ! "
© Copyright 2014 - 2023 Mithila Dharohar । मिथिला धरोहर All Right Reserved (सबटा अधिकार सुरक्षित अछि। )